Държавен вестник, бр. 29, 2015 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  29
устройства и/или други помощни средства по 
време на изпита.
(6) Тест на хартиен носител се попълва с 
писалка или химикалка, пишеща синьо.
(7) При доказано преписване или опит за 
преписване, подсказване, както и при нару­
шаване анонимността на изпита същият се 
анулира, като причината се посочва в изпитния 
протокол.
(8) При завършване на изпита всеки канди­
дат поставя в малък плик листчето с личните 
си данни и го запечатва. Писмената работа 
се предава на главния квестор, който в при­
съствието на кандидата поставя малкия плик 
и изпитния тест в голям плик, запечатва го, 
отбелязва в протокола часа на предаването на 
работата и връща документа за самоличност на 
кандидата, представен в началото на изпита. 
(9) Отказалите се кандидати предоставят на 
комисията изпитния комплект, като написват 
собственоръчно желанието си и се подписват 
върху него. Квесторите отбелязват върху плика 
на отказалите „отказал се“ и го отразяват в 
изпитния протокол.
(10) След завършване на определеното време 
комисията от квестори събира всички тестове, 
независимо до какво ниво са попълнени.
(11) Оценяването на изпитните работи се 
извършва с точност до 0,1.
(12) При електронен тест след неговото 
отваряне системата отчита предварително 
зададеното време.
(13) Електронният тест приключва:
1. по желание на кандидата; 
2. автоматично след изтичане на един час. 
(14) Електронният тест се анулира при опит 
за стартиране на друго приложение, различно 
от това на теста.
(15) Резултатите от електронния тест се 
отчитат на компютъра непосредствено след 
приключването му. 
Чл. 38. (1) Тестът на кандидата се проверява 
и оценява от най-малко двама членове на съот­
ветната комисия при спазване на анонимността.
(2) Обвързването на оценката с личността 
на кандидата се извършва в присъствието на 
цялата комисия. 
(3) Оценките от теста се обявяват на след­
ващия работен ден след провеждането му и 
са окончателни, като важат само за учебната 
2015/2016 г. 
(4) Успешно положен е тестът, оценен с най-
малко среден (3,00) по шестобалната система.
(5) На втория работен ден след обявяване 
на резултатите кандидатите могат да подадат 
заявление за допусната техническа грешка при 
проверка на теста до председателя на главната 
комисия по приема.
Чл. 39. (1) Кандидатите за студенти в задоч­
на форма на обучение за ОКС „магистър“ се 
класират по бал, получен като сума от:
1. среден успех от семестриалните изпити от 
дипломата за ОКС „бакалавър“ или „магистър“;
2. среден успех от държавните изпити и/
или дипломни работи; 
3. удвоената оценка от теста (приложение 
№ 12).
(2) Класирането на кандидатите се извърш­
ва по низходящ ред на състезателния бал по 
специалности и се прилагат правилата по 
чл. 28, ал. 6.
Чл. 40. (1) Резултатите от първото класиране 
се публикуват в 5-дневен срок след обявяването 
на оценките от последния тест. 
(2) Записването след първо класиране се 
извършва на втория и третия работен ден след 
неговото публикуване. 
Чл. 41. (1) Резултатите от второто класиране 
се публикуват в 5-дневен срок след първото. 
(2) Записването след второ класиране се 
извършва на втория работен ден след неговото 
публикуване.
Чл. 42. (1) При записване кандидатите за 
ОКС „магистър“ в задочна форма на обуче­
ние предоставят документ за внесена такса 
за обучение за първия семестър на учебната 
2015/2016 г.
(2) Приетите за студенти срещу заплащане 
по реда на чл. 21, ал. 3 ЗВО за ОКС „магистър“ 
сключват договор с АМВР.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Класиране“ е административна процедура 
за подреждане на кандидатите за придобиване 
на висше образование в АМВР по бал.
2. „Записване“ е административна процедура 
по заявяване и приемане на желания за придо­
биване статут на курсант, студент и докторант 
от класирани кандидати на позиции, които 
позволяват приемане в АМВР.
3. „Зачисляване“ е издаване на заповед от 
ректора, с която се определят кандидатите, 
придобили статут на курсанти, студенти и 
докторанти, и приключва приемът в АМВР 
по специалности. 
4. „Специализиран подбор на кандидатите“ с 
оглед държавна служба в МВР е провеждане на:
а) медицински изследвания и прегледи;
б) проверка на физическата годност;
в) изследване на интелектуалните способ­
ности и психологично изследване.
§ 2. (1) На следващия работен ден след обя­
вяване на съответното класиране кандидатите 
могат да подадат заявление за допусната тех­
ническа грешка при изчисляването на бала до 
председателя на главната комисия по приема.
(2) Кандидати, класирани на позиция, поз­
воляваща приемане в АМВР, които не се явят 
на обявените дати за записване или не пода­
дат необходимите документи, губят право на 
участие в следващи класирания по съответната 
специалност.
(3) Записаните кандидати нямат право на 
участие в следващи класирания.